Blaze7451/Wiki-th-20250601 huggingface dataset:
ตรรมัน จัณมุกรัตตินัม

ตรรมัน จัณมุกรัตตินัม (தர்மன் சண்முகரத்தினம்; เกิด 25 กุมภาพันธ์ ค.ศ. 1957) เป็นประธานาธิบดี นักการเมือง และนักเศรษฐศาสตร์ชาวสิงคโปร์ ก่อนหน้า เขาเคยดำรงตำแหน่งรองนายกรัฐมนตรี รัฐมนตรีว่าการกระทรวงเศรษฐกิจและนโยบายสังคมแห่งชาติ ประธานองค์การเงินตราแห่งประเทศสิงคโปร์ 
ตรรมันได้ใช้ชีวิตเพื่อบริการสาธารณะ ในตำแหน่งที่เกี่ยวข้องกับนโยบายเศรษฐกิจและการศึกษา เคยดำรงตำแหน่งรัฐมนตรีว่าการกระทรวงการคลัง ตั้งแต่ปี ค.ศ. 2007 จนถึงปี ค.ศ. 2015 และเคยดำรงตำแหน่งรัฐมนตรีว่าการกระทรวงศึกษาธิการในปี ค.ศ. 2003 จนถึงปี ค.ศ. 2008
ตรรมันแจ้งเกิดในวงการการเมืองในการเลือกตั้งทั่วไป ปี 2001 และได้รับการเลือกตั้งเป็นสมาชิกสภาซ้ำสี่สมัยในการเลือกตั้งปี 2006, 2011, 2015 และ 2020 เมื่อวันที่ 8 มิถุนายน 2023 ตรรมันประกาศเจตจำนงลงเลือกตั้งประธานาธิบดี ปี 2023 และมีกำหนดลาออกจากทุกตำแหน่งในรัฐบาลและในฐานะสมาชิกพรรคกิจประชาชนในวันที่ 7 กรกฎาคม 2023 เนื่องจากตำแหน่งประธานาธิบดีในสิงคโปร์เป็นตำแหน่งอิสระจากพรรค ในวันที่ 2 กันยายน 2023 ตรรมันประกาศชัยชนะด้วยคะแนนเสียง 70.40% ถล่มทลายเป็นประธานาธิบดีคนที่เก้าของสิงคโปร์ เขาเป็นผู้สมัครคนแรกที่ชนะในการแข่งขันเลือกตั้งประธานาธิบดีสิงคโปร์ที่ไม่มีเชื้อสายจีน รวมถึงด้วยคะแนนเสียง 70.40% ถือว่าสูงที่สุดในประวัติศาสตร์การเลือกตั้งของสิงคโปร์

**ชีวิตวัยเด็กและการศึกษา**
ตรรมันเกิดที่สิงค์โปร์ในครอบครัวชาวทมิฬ ได้เข้ารับการศึกษาที่โรงเรียนแอลโกล ไชนีส หลังจากนั้นได้ศึกษาต่อ- วิทยาศาสตร์บัณฑิตเอกเศษฐศาสตร์จาก ลอนดอนสคูลออฟอีโคโนมิค - มหาบัณฑิตสาขาวิชาปรัชญา เอกเศษฐศาสตร์ วิทยาลัยวูฟสันที่มหาวิทยาลัยแคมบริดจ์ - มหาบัณฑิตสาขารัฐประศาสนศาสตร์ โรงเรียนฮาวาร์ดเคเนดี้ มหาวิทยาลัยฮาร์วาร์ด
ตรรมันยังได้รับรางวัลลูเชียส เอ็น ลิทเทาเออร์ จากวามเป็นเลิศด้านวิชาการและการเป็นผู้นำ  สมัยยังเรียนในอังกฤษเมื่อปี ค.ศ. 1970 ตรรมันเป็นเด็กกิจกรรมเริ่มแรกตรรมันมีแนวคิดเป็นสังคมนิยมก่อนที่มุมมองจะเปลี่ยนไปตามวัยการทำงาน 

**อ้างอิง**

**แหล่งข้อมูลอื่น**
  Tharman Shanmugaratnam at cabinet.gov.sg-  Tharman Shanmugaratnam date=2011-12-14  at parliament.gov.sg-  Taman Jurong Website date=2018-04-26 
หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:ศิษย์เก่าจากมหาวิทยาลัยฮาร์วาร์ด
หมวดหมู่:สมาชิกรัฐสภาสิงคโปร์
หมวดหมู่:นักการเมืองสิงคโปร์
หมวดหมู่:ประธานาธิบดีสิงคโปร์
เฟรเซอร์ แอล. อดัมส์

เฟรเซอร์ แอล. อดัมส์ (ค.ศ. 1891 – ค.ศ. 1979) เป็นนักการเมืองชาวอเมริกัน รู้จักกันในตำแหน่งผู้ว่าการเมืองฮันต์สวิลล์ รัฐแอละแบมา 2 สมัย ตั้งแต่ปี ค.ศ. 1922 จนถึงปี ค.ศ. 1926 ก่อนหน้านี้เคยเป็นนายกเทศมนตรีเมืองฮันต์สวิลล์ ตั้งแต่ปี ค.ศ. 1918 จนถึง ค.ศ. 1920 และเป็นประธานสภาเมืองฮันต์สวิลล์ ตั้งแต่ปี ค.ศ. 1920 จนถึง ค.ศ. 1922

**อ้างอิง**
หมวดหมู่:บุคคลที่เกิดในปี พ.ศ. 2434
หมวดหมู่:บุคคลที่เสียชีวิตในปี พ.ศ. 2522
จอร์จ ดับเบิลยู. มีเกอร์

จอร์จ ดับเบิลยู. มีเกอร์ (ค.ศ. 1833 – ค.ศ. 1890) เป็นนายกเทศมนตรีเมืองโคลัมบัส (รัฐโอไฮโอ) คนที่ 23 และเป็นคนที่ 21 พรรคเดโมแครต ที่ดำรงตำแหน่งนี้ มีเกอร์ดำรงตำแหน่งนี้เพียง 1 สมัย ก่อนที่จะให้ เจมส์ จี. บูล ดำรงตำแหน่งต่อไป จอร์จ ดับเบิลยู. มีเกอร์เสียชีวิตในปี ค.ศ. 1890pp=28

**อ้างอิง**

**บรรณานุกรม**

**อ่านเพิ่มเติม**
cite book|title=A Centennial Biographical History of the City of Columbus and Franklin County, Ohio|url=https://books.google.com/books?id=yNYyAQAAMAAJ&printsec=frontcover#v=onepage&q&f=false|series=County and regional histories of the "Old Northwest.": Ohio|year=1901|publisher=Lewis Publishing Company|location=Chicago, Illinois|pp=472–475- Cite web|work=Columbus in Historic Photographs|title=Meeker, George W (11/20/1834-7/26/1890)|url=http://digital-collections.columbuslibrary.org/cdm/compoundobject/collection/ohio/id/8394/rec/1|location=Columbus, Ohio|publisher=Columbus Metropolitan Library|accessdate=10 November 2013
*url=https://books.google.com/books?id=Dw4WAAAAYAAJ&pg=PA251&lpg=PA251&dq=George+W.+Meeker&source=bl&ots=7UuN0fJ6k2&sig=oCsGxlVVRUKOn-oz2VJ8lgPjZT0&hl=en&sa=X&ei=rF7kU920D4yzyASei4HABw&ved=0CGoQ6AEwDw#v=snippet&q=George%20W.%20Meeker&f=false

**แหล่งข้อมูลอื่น**
  George W. Meeker at Political Graveyard
หมวดหมู่:บุคคลที่เกิดในปี พ.ศ. 2376
หมวดหมู่:บุคคลที่เสียชีวิตในปี พ.ศ. 2433
ลัยละตุลก็อดร์

ลัยละตุลก็อดร์ (لیلة القدرلیلة القدر‎) มีความหมายว่า คืนแห่งการประทาน, คืนแห่งพลัง, คืนที่มีค่า, คืนแห่งโชคชะตา  เป็นคืนหนึ่งที่คนมุสลิมเชื่อว่าเป็นคืนที่มีการประทานโองการแรกของอัลกุรอานให้แก่ศาสดามุฮัมมัด เป็นหนึ่งในคืนในสิบคืนสุดท้ายของเดือนเราะมะฎอน คนมุสลิมเชื่อว่าจะได้รับความเมตตาและพรจากอัลลอฮ์อย่างมากมาย ได้รับการอภัยโทษบาป การขอพรจะได้รับการตอบรับ และมีโองการในอัลกุรอานว่า จะมีเทวทูตลงมายังพื้นโลก โดยเฉพาะญิบรีล โดยกล่าวเป็น "วิญญาณอันบริสุทธ์" เพื่อทำภารกิจพิเศษที่สั่งใช้โดยอัลลอฮ์

**วันที่**
อัลกุรอานมิได้บรรยายถึงคืนลัยละตุลก็อดร์

**ซุนนี**
ในโลกอิสลามและซุนนีทั่วโลก ลัยละตุลก็อดร์ จะอยู่ในช่วงสิบคืนสุดท้ายของเดือนเราะมะฎอนในช่วงคืนคี่ (21, 23, 25, 27 หรือ 29) มีประเพณีที่สืบทอดกันมาว่าเป็นคืนก่อนคืนที่ 27 ของเดือนเราะมะฎอน

**ชีอะฮ์**
ชีอะฮ์มีความเชื่อเรื่องคืนลัยละตุลก็อดร์เช่นกัน แต่จะอยู่ในคืนที่ 19, 21 หรือ 23 ของเดือนเราะมะฎอน คืนที่ 23 เป็นคืนที่สำคัญมาก

**ความสำคัญทางศาสนา**
ในมุมมองของชาวมุสลิม คืนอื่นใดก็เทียบไม่ได้กับคืนนี้ และแม้จะทำบุญตลอดทั้งชีวิตก็ไม่เทียบเท่ากับคืนนี้คืนเดียว การทำบุญในคืนนี้มีค่ากว่าทำบุญเป็นเวลา 83 ปี (1,000 เดือน) ในอัลกุรอานมีโองการที่เกี่ยวกับคืนลัยละตุลก็อดร์ดังนี้

**ดูเพิ่ม**
 โชคชะตาในอิสลาม- อภิธานศัพท์ศาสนาอิสลาม- ปฏิทินฮิจเราะห์- วันหยุดของอิสลาม

**อ้างอิง**

**เว็บที่เชื่อมโยง**
  Lailatul Qadr date=2019-08-10 -  Al Qadr (The Night of Power And Fate) date=2011-07-24 -  Laylatul Qadr: Introduction and guidance on special prayers for the night. (Includes Salaatul Tasbeeh) date=2020-03-05 -  "Deliverance from Error on Knowledge of Times of Day and the Direction of Prayer" is an Arabic manuscript from 1683 which talks about the Night of Destiny
หมวดหมู่:วันสำคัญทางศาสนาอิสลาม
โรงพยาบาลเด็กอินทิรา คานธี

โรงพยาบาลเด็กอินทิรา คานธี (Indira Gandhi Children's Hospital) ตั้งอยู่ในกรุงคาบูล ซึ่งเป็นโรงพยาบาลเด็กของประเทศอัฟกานิสถาน โรงพยาบาลแห่งนี้มี 150 เตียง และในปี ค.ศ. 2004 ได้มีศูนย์อัมพาตสมองใหญ่เป็นครั้งแรกในประเทศอัฟกานิสถาน นอกจากนี้ ยังมีศูนย์ขาเทียมที่เปิดขึ้นโดยความช่วยเหลือของรัฐบาลอินเดีย ซึ่งสามารถรองรับได้ถึง 1,000 คนกับขาเทียมชัยปุระ
อนึ่ง แพทย์อินเดียบางคนที่ทำงานในโรงพยาบาลแห่งนี้เสียชีวิตจากการโจมตีกรุงคาบูลเดือนกุมภาพันธ์ ค.ศ. 2010 ที่ดำเนินการโดยตอลิบาน

**อ้างอิง**
หมวดหมู่:โรงพยาบาลเด็ก
ซาบีวาคา

ซาบีวาคาในไปรษณียากรปีใหม่ของรัสเซีย
ซาบีวาคา (Забива́ка) เป็นตัวนำโชคอย่างเป็นทางการของมหกรรมกีฬาฟุตบอลโลก 2018 ที่จัดขึ้นในประเทศรัสเซีย ตัวนำโชคได้รับการเปิดเผยเมื่อวันที่ 21 ตุลาคม 2016 โดยที่ลักษณะของตัวนำโชคเป็นรูปตัวการ์ตูนสุนัขจิ้งจอกขนสีน้ำตาลและขาวสวมเสื้อยืด โดยที่ตัวเสื้อยืดปักคำว่า "RUSSIA 2018" นอกจากนี้ยังมีแว่นตาสีส้ม และ การรวมกันของเสื้อยืดสีขาว, ฟ้า กับ กางเกงขาสั้นสีแดงอันเป็นสีประจำของทีมชาติรัสเซีย ตัวนำโชคถูกออกแบบโดยนักเรียนออกแบบ Ekaterina Bocharova และตัวนำโชคได้ถูกรับเลือกโดยการลงคะแนนทางอินเทอร์เน็ต
ผลการลงคะแนนได้รับการประกาศเมื่อวันที่ 21 ตุลาคม 2016 ในรายการ เวเชียร์นีอูกานต์ ทางช่องหนึ่งรัสเซีย โดยตัวการ์ตูนสุนัขจิ้งจอกที่ชื่อซาบีวาคา ได้คะแนนไป 53 เปอร์เซ็นต์ ของคะแนนทั้งหมด รองลงมาคือเสือ (27 เปอร์เซ็นต์) และแมว (20 เปอร์เซ็นต์) ตามลำดับ มีผู้ลงคะแนนมากกว่าหนึ่งล้านคนซึ่งเกิดขึ้นในช่วงเดือนกันยายน 2016 ในแพลตฟอร์มฟีฟ่า รวมถึงการถ่ายทอดสดทางช่องหนึ่งรัสเซีย

**อ้างอิง**

**แหล่งข้อมูลอื่น**
  FIFA's official webpage on Zabivaka date=2018-06-25 
หมวดหมู่:สัญลักษณ์นำโชครัสเซีย
หมวดหมู่:สัญลักษณ์นำโชคฟุตบอลโลก
หมวดหมู่:ฟุตบอลโลก 2018
หมวดหมู่:ตัวละครที่เป็นหมาป่า
ลานจอดเฮลิคอปเตอร์

ลานจอดเฮลิคอปเตอร์ในสหราชอาณาจักร
แปลนพื้นที่ลานจอดเฮลิคอปเตอร์
ลานจอดเฮลิคอปเตอร์ เป็นพื้นที่การลงจอดสำหรับเฮลิคอปเตอร์และอากาศยานที่มีการขับเคลื่อนแนวตั้ง
ในขณะที่เฮลิคอปเตอร์และเครื่องบินขับเคลื่อนแนวตั้งสามารถใช้งานได้บนพื้นผิวที่ค่อนข้างเรียบ ลานจอดเฮลิคอปเตอร์จะทำเครื่องหมายไว้อย่างชัดเจน ซึ่งห่างจากสิ่งกีดขวางที่อากาศยานดังกล่าวสามารถลงจอดได้อย่างปลอดภัย
ส่วนลานจอดเฮลิคอปเตอร์ขนาดใหญ่ มีไว้สำหรับใช้โดยเฮลิคอปเตอร์และอากาศยานบินขึ้นและลงจอดแนวตั้งอื่น ๆ อาจเรียกว่าเวอร์ติพอร์ต ตัวอย่างเช่น เวอร์ติพอร์ตชิคาโก ซึ่งเปิดในปี ค.ศ. 2015 

**ดูเพิ่ม**
 สนามบินเฮลิคอปเตอร์

**อ้างอิง**

**บรรณานุกรม**
 de Voogt, A.J. 2007. Helidrome Architecture. Rotterdam: 010 Publishers.- ICAO 1995. Heliport manual. Montreal, Canada: ICAO Publications.
หมวดหมู่:สนามบิน
หมวดหมู่:สนามบินเฮลิคอปเตอร์
หมวดหมู่:ลานบิน
มิสทัวริซึมควีนอินเตอร์เนชันแนล 2011

มิสทัวริซึมควีนอินเตอร์เนชันแนล 2011, ครั้งที่ 12 จัดขึ้นในวันที่ 27 ธันวาคม พ.ศ. 2014 ที่Qujiang International Exhibition Centre, ซีอาน, ประเทศจีนผู้เข้าร่วมแข่งขัน 92 รายจากทั่วโลกเข้าร่วมการแข่งขันเพื่อสร้างมงกุฎที่ยิ่งใหญ่ที่สุดในประวัติศาสตร์การประกวดผู้ชนะในปีนี้คือ กันตพัฒน์ พีรดาชัยนรินท์ จากประเทศไทย นี่เป็นครั้งแรกที่ประเทศไทยได้รับรางวัล มิสทัวริซึมควีนอินเตอร์เนชันแนล

**ผลการประกวด**

**ตำแหน่งสำคัญ**
§ มิสอินเทอร์เน็ต

**คอนติเนนทอลควีน**

**รางวัลพิเศษ**

**มิสอินเทอร์เน็ต**

**ผู้เข้าประกวด**
92  ผู้เข้าร่วมการแข่งขันใน มิสทัวริซึมควีนอินเตอร์เนชันแนล 2011.

**ดูเพิ่ม **
 มิสทัวริซึมควีนอินเตอร์เนชันแนล

**อ้างอิง**

**แหล่งที่มา**
  เว็บไซต์การประกวดอย่างเป็นทางการ date=2009-08-31 -  มิสทัวร์ลิซึมควีนอินเตอร์เนชั่นแนล date=2012-09-29 -  มิสทัวร์ลิซึมควีนเอเชีย
หมวดหมู่:การประกวดนางงาม
มอดูล:Location map/data/Saudi Arabia

return {
	name = 'ซาอุดีอาระเบีย',
	top = 32.5,
	bottom = 16.0,
	left = 34.2,
	right = 56.0,
	image = 'Saudi Arabia location map.svg',
	image1 = 'Saudi Arabia relief location map.jpg'
}
มอดูล:Location map/data/Serbia

return {
	name = 'เซอร์เบีย',
	top = 46.3,
	bottom = 41.7,
	left = 18.7,
	right = 23.2,
	image = 'Serbia adm location map.svg',
	image1 = 'Reliefkarte Serbien.png',
	image2 = 'Relief map of Serbia.png',
}
โต ชิน ไชย

โต ชิน ไชย (poj=Tō Chìn-châi; 10 ธันวาคม ค.ศ. 1921 – 3 กุมภาพันธ์ ค.ศ. 2012) เป็นนักการเมืองชาวสิงคโปร์ เป็นนักการเมืองคนสำคัญของประเทศรุ่นแรก ภายหลังประเทศสิงคโปร์ ประกาศเอกราชในปี ค.ศ. 1965 โต ชิน ไชย ดำรงตำแหน่งรองนายกรัฐมนตรี ตั้งแต่ปี ค.ศ. 1965 จนถึงปี ค.ศ. 1968 รัฐมนตรีว่าการกระทรวงวิทยาศาสตร์และเทคโนโลยี ตั้งแต่ปี ค.ศ. 1968 จนถึงปี ค.ศ. 1975 ดำรงตำแหน่งประธานพรรคกิจประชาชน ตั้งแต่ปี ค.ศ. 1954 จนถึงปี ค.ศ. 1981 และเป็นรองประธานมหาวิทยาลัยแห่งชาติสิงคโปร์ ตั้งแต่ปี ค.ศ. 1968 จนถึงปี ค.ศ. 1975 ภายหลังจากการลาออกจากคณะรัฐมนตรีในปี ค.ศ. 1981 โต ชิน ไชย ดำรงตำแหน่งสมาชิกสภาผู้แทนราษฎร ในตำแหน่งคนนั่งข้างหลัง จนกระทั่งในปี ค.ศ. 1988 เขาได้วางมือจากการเมือง
โต ชิน ไชย จบการศึกษาระดับมัธยมศึกษาที่โรงเรียนเซนต์จอห์นในรัฐเประ และโรงเรียนอังกฤษ-จีนในอีโปะฮ์ จบการศึกษาปริญญาตรีที่มหาวิทยาลัยลอนดอน ในปี 1946 และปริญญาเอกสาขาสรีรวิทยา จากสถาบันวิจัยเพื่อการแพทย์แห่งสหประชาชาติ

**เสียชีวิต**
โตเสียชีวิตขณะนอนหลับในบ้านของเขาที่ Greenview Crescent, บูกิตตีมะฮ์ในวันที่ 3 กุมภาพันธ์ ค.ศ. 2012 ณ เวลา 9:30 น. (GMT+8) ด้วยวัย 90 ปี คงเหลือเพียงลูกเขยและหลานสี่คนในช่วงอายุ 4 ถึง 15 ปี
เขาได้รับการฝังแบบส่วนตัวตามคำประสงค์ของเขาในวันที่ 7 กุมภาพันธ์ ค.ศ. 2012 ที่ฌาปนสถานมันได โดยมีการนำธงชาติมาปูบนโลงและมีการยิงปืนตามพิธี ในวันฝังศพมีการลดธงสิงคโปร์ที่ครึ่งเสา

**อ้างอิง**
หมวดหมู่:บุคคลที่เกิดในปี พ.ศ. 2464
หมวดหมู่:บุคคลที่เสียชีวิตในปี พ.ศ. 2555
หมวดหมู่:สมาชิกรัฐสภาสิงคโปร์
หมวดหมู่:บุคคลจากรัฐเประ
หมวดหมู่:ศิษย์เก่าจากมหาวิทยาลัยลอนดอน
หมวดหมู่:บุคคลจากมหาวิทยาลัยแห่งชาติสิงคโปร์
มอดูล:Location map/data/Kosovo

return {
	name = 'ประเทศคอซอวอ',
	top = 43.4,
	bottom = 41.7,
	left = 19.8,
	right = 21.9,
	image = 'Kosovo adm location map.svg',
	image1 = 'Reliefkarte Kosovo.png',
	image2 = 'Kosovo rel location map.svg'
}
มอดูล:Location map/data/South Korea

return {
	name = 'เกาหลีใต้',
	top = 38.9,
	bottom = 33.0,
	left = 124.5,
	right = 132.0,
	image = 'South Korea adm location map.svg',
	image1 = 'Reliefkarte Südkorea.png',
	image2 = 'South Korea physical map.svg'
}
เร็คลิงเฮาเซิน

เร็คลิงเฮาเซิน (Recklinghausen) เป็นเมืองในรัฐนอร์ทไรน์-เว็สท์ฟาเลินของประเทศเยอรมนี ตั้งอยู่ทางเหนือของเมืองโคโลญไปราว 96 กิโลเมตร เป็นเมืองที่มีจุดเด่นคือการทำฟาร์มและแปลงเกษตรกรรมขนาดใหญ่ทางเหนือของเมือง ในอดีตเมืองแห่งนี้เคยเป็นสมาชิกในสันนิบาตฮันเซอ

**แหล่งข้อมูลอื่น**
 Museums of Recklinghausen - Corpus juris of the county of Recklinghausenfix-attempted=yes
ไบรอัน เด็กฮาร์ต

ไบรอัน เด็กฮาร์ต (Bryan Dechart) เป็นนักแสดงชาวอเมริกัน นักพากย์และทวิชท์สตรีมเมอร์ เขาเกิดที่เมืองซอลต์เลกซิตีในรัฐยูทาห์ และเติบโตที่เมืองดีทรอยต์ในรัฐมิชิแกน เขาจบศิลปศาสตรบัณฑิตเกียรตินิยมสาขาการแสดงจากวิทยาลัยศิลปะทิชแห่งมหาวิทยาลัยนิวยอร์ก และยังเคยไปฝึกการแสดงละครกลอนสด (Commedia dell'arte) ในเมืองฟลอเรนซ์ ประเทศอิตาลี เขาเริ่มมีชื่อเสียงขึ้นมาใน ค.ศ. 2012 จากการรับบทในละครเรื่อง เจนบายดิไซน์ ของช่องเอบีซี แฟมิลี และ โด่งดังจากการเป็นนักแสดงและผู้ให้เสียงพากย์เป็น คอนเนอร์(Connor) จากเกม ดีทรอยต์: บีคัมฮิวแมน ของเพลย์สเตชัน 4และเขาได้แต่งงานกับ อมิเลีย โรส แบลร์ หรือนักแสดงและผู้ให้เสียงพากย์เป็น เทรซี่(Traci) จากเกม ดีทรอยต์: บีคัมฮิวแมนเมื่อวันที่ 30 มิถุนายน 2018

**อ้างอิง**
หมวดหมู่:บุคคลจากรัฐยูทาห์
หมวดหมู่:นักแสดงชาวอเมริกันในศตวรรษที่ 21
เงินตรา

ไฟล์:Flickr - Nic's events - London - 14-15 Dec 2007 - 034.jpg|thumb|250px|ธนบัตร และเหรียญที่แตกต่างกันจากประเทศต่าง ๆ
เงินตรา หมายถึง วัตถุหรือเอกสารใด ๆ ที่เป็นที่ยอมรับกันโดยทั่วไปในการแลกเปลี่ยนกับสินค้าและบริการและใช้ชำระหนี้ในประเทศหรือในบริษัทสังคมเศรษฐกิจหนึ่งๆตามตัวบทกฎหมาย หน้าที่หลักของเงินจำแนกได้ว่า (1) เป็นสื่อกลางการแลกเปลี่ยน (2) เป็นหน่วยวัดมูลค่า (3) เป็นเครื่องเก็บรักษามูลค่า และ (4) บางครั้งในอดีต เป็นมาตรฐานการชำระหนี้ภายหน้า วัตถุหรือเอกสารที่ตรวจสอบได้และปลอดภัยใด ๆ ซึ่งสามารถทำหน้าที่เหล่านี้ล้วนเป็นเงินทั้งสิ้น 
เงินถือกำเนิดขึ้นเป็นเงินที่เป็นสิ่งของ (commodity money) แต่ระบบเงินร่วมสมัยแทบทั้งหมดเป็นแบบเงินกระดาษ (fiat money) เงินกระดาษนั้นปราศจากมูลค่าใช้สอยแท้จริงเฉกเช่นสินค้าทางกายภาพ และค่าของเงินกระดาษมาจากการประกาศของรัฐบาลให้เป็นเงินตราที่ชำระหนี้ได้ตามกฎหมาย นั่นคือ เงินนั้นจะต้องได้รับการยอมรับให้เป็นรูปแบบการแลกเปลี่ยนภายในอาณาเขตของประเทศ กับ "หนี้สินทั้งหมด ทั้งหนี้สาธารณะและเอกชน"

**อ้างอิง ==
หมวดหมู่:สัญศาสตร์

หมวดหมู่:ภาษาศาสตร์
หมวดหมู่:ไซเบอร์เนติกส์
หมวดหมู่:ทฤษฎีวรรณกรรม
หมวดหมู่:การสื่อสารศึกษา
วิกิพีเดีย:แกลม/พริตซ์เกอร์

โครงการวิกิ แกลม/พิพิธภัณฑ์และหอสมุดทหารพริตซ์เกอร์ จะทำหน้าที่เป็นศูนย์กลางสำหรับกิจกรรมชุมชนวิกิพีเดียทั้งหมด, งานเนื้อหา และการทำงานร่วมกันของชุมชนเกี่ยวกับบทความที่เกี่ยวข้องกับพิพิธภัณฑ์และหอสมุดทหารพริตซ์เกอร์ในชิคาโก รัฐอิลลินอยส์ ตลอดจนคอลเลกชันที่เกี่ยวข้อง หากต้องการเรียนรู้เพิ่มเติมเกี่ยวกับคอลเล็กชันของเรา ดู ภาพรวมพิพิธภัณฑ์ หรือ ภาพรวมห้องสมุด หากคุณสนใจในการช่วยเหลือ โปรดใส่ชื่อผู้ใช้ของคุณในส่วนผู้เข้าร่วม หากคุณมีคำถามใด ๆ อย่าลังเลที่จะโพสต์ลงในหน้าอภิปราย
200px

**ขอบเขต**
โครงการนี้มีจุดมุ่งหมายเพื่อประสานการแบ่งปันทรัพยากรระหว่างพิพิธภัณฑ์และหอสมุดทหารพริตซ์เกอร์และชุมชนวิกิมีเดีย ภารกิจของพิพิธภัณฑ์และหอสมุดทหารพริตซ์เกอร์สอดคล้องกับเป้าหมายของวิกิพีเดียเพื่อให้ "เข้าถึงองค์รวมของความรู้ของมนุษย์ทั้งหมดได้อย่างเสรี" การรวบรวมของพิพิธภัณฑ์และหอสมุดครอบคลุมทุกสาขาของทหารสหรัฐตั้งแต่ยุคอาณานิคมจนถึงปัจจุบัน การรวบรวมมุ่งเน้นไปที่แนวคิดของพลเมืองทหารในฐานะองค์ประกอบที่สำคัญในสังคมประชาธิปไตย

**แผน**
 เพื่อฝึกอบรมบุคลากรและบุคคลอื่น ๆ ว่าพวกเขาสามารถเพิ่มเนื้อหาลงในวิกิพีเดียได้อย่างไรตามกฎของวิกิพีเดียและไม่ละเมิดแนวทางการขัดแย้งทางผลประโยชน์- การเขียนบทความในหัวข้อและผู้เขียนที่แสดงในคอลเล็กชันของพิพิธภัณฑ์และหอสมุดทหารพริตซ์เกอร์- เพื่อปรับปรุงการอ้างอิงหนังสือในบทความประวัติศาสตร์ทางทหารโดยทั่วไป รวมทั้งการเพิ่มหมายเลขมาตรฐานสากลประจำหนังสือ (ISBN) และศูนย์หอสมุดคอมพิวเตอร์ออนไลน์ (OCLC)- เพื่อเพิ่มหมายเลขไฟล์ผู้ให้บริการระหว่างประเทศเสมือนจริง (VIAF) ไปยังบทความชีวประวัติของบุคคลที่เกี่ยวข้องกับประวัติศาสตร์การทหาร และการเขียนทางทหารรวมถึงนวนิยาย- เพื่อแสดงบทความที่มีภาพบริจาคโดยพิพิธภัณฑ์และหอสมุดทหารพริตซ์เกอร์ และจัดหมวดหมู่ภาพเหล่านี้ได้ให้ถูกต้องที่วิกิมีเดียคอมมอนส์- เพื่อสร้างกล่องผู้ใช้ที่เหมาะสมทั้งหมด, แท็กโครงการ ฯลฯ เพื่อติดตามสถิติโครงการ

**การแปล**
โดยเฉพาะอย่างยิ่งเป็นภาษาฝรั่งเศส, สเปน, เยอรมัน และรัสเซีย
บทความใด ๆ ข้างต้น รวมถึง- พิพิธภัณฑ์และหอสมุดทหารพริตซ์เกอร์

**การประเมินคุณภาพบทความ**
เพื่อเชื่อมโยงบทความกับโครงการนี้ ใส่แม่แบบนี้ไว้ในหน้าอภิปราย :- 
คุณอาจเลือกที่จะประเมินบทความโดยจัดระดับให้แก่บทความ

**สถิติโครงการ**

**ภาพ**
พยายามทำให้มีความละเอียดสูงที่สุดเท่าที่จะเป็นไปได้ 600dpi ดีที่สุด (มากขึ้นหากภาพมีขนาดเล็ก แต่มีรายละเอียด เหมือนฟิล์มเนกาทีฟ)
แกลเลอรีของภาพได้เพิ่มเข้ามาในบทความพันธบัตรเสรีภาพโดยเฉพาะ :
ไฟล์:Liberty Bond - 1.jpg|1
ไฟล์:Liberty Bond - 2.jpg|2
ไฟล์:Liberty Bond - 3.jpg|3
ไฟล์:Liberty Bond - 4.jpg|4
ไฟล์:WWIHunNatlArchives.jpg|5
ไฟล์:Liberty Bond - 6.jpg|6
ไฟล์:Liberty Bond - 7.jpg|7
ไฟล์:Liberty Bond - 8.jpg|8
ไฟล์:Liberty Bond - 9.jpg|9
ไฟล์:Liberty Bond - 10.jpg|10
ไฟล์:Liberty Bond - 11.jpg|11
ไฟล์:Liberty Bond - 12.jpg|12
ไฟล์:Liberty Bond - 13.jpg|13
ไฟล์:Liberty Bond - 14.jpg|14
ไฟล์:Liberty Bond - 15.jpg|15

**ผู้เข้าร่วมในอดีตและปัจจุบัน**
 B20180, ฤดูฝน พ.ศ. 2561 ผู้ก่อตั้งโครงการในวิกิพีเดียภาษาไทย

**อ้างอิง**
หมวดหมู่:วิกิพีเดียแกลม
วิกิพีเดีย:ระดับการเขียนบทความ/สถิติ/บทความพิพิธภัณฑ์และหอสมุดทหารพริตซ์เกอร์

หมวดหมู่:บทความพิพิธภัณฑ์และหอสมุดทหารพริตซ์เกอร์แบ่งตามระดับคุณภาพ
แม่แบบ:บทความพิพิธภัณฑ์และหอสมุดทหารพริตซ์เกอร์

พิพิธภัณฑ์และหอสมุดทหารพริตซ์เกอร์พิพิธภัณฑ์และหอสมุดทหารพริตซ์เกอร์
มิสเวิลด์ 2006

มิสเวิลด์ 2006, การประกวดครั้งที่ 56 จัดขึ้นเมื่อวันที่ 30 กันยายน 2549 ที่Palace of Culture and Science, วอร์ซอ, โปแลนด์ ผุ้ชนะในการประกวดครั้งนี้ คือ Taťána Kuchařová จากประเทศเช็กเกีย

**ผลการประกวด**
ประเทศและดินแดนที่ส่งผู้ร่วมประชุมและผลงาน

**ตำแหน่งสำคัญ**

**คอนติเนนทอลควีนส์ออฟบิวตี**

**รางวัลพิเศษ**
ออกแบบชุดเดรสยอดเยี่ยม

**ฟราสแทร็ก**

**ความสวยงามบนชายหาด**

**กีฬา**

**ความสามารถพิเศษ**

**งามอย่างมีคุณค่า**

**ผู้เข้าประกวด**
104 ผู้เข้าร่วมการแข่งขันใน มิสเวิลด์ 2006.

**เอเชียแปซิฟิก**

**ยุโรปเหนือ**

**ยุโรปใต้**

**แคริบเบียน**

**อเมริกา**

**แอฟริกา**

**หมายเหตุ**

**ครอสโอเวอร์**

**ดูเพิ่ม **
 มิสเวิลด์

**อ้างอิง**

**แหล่งข้อมูลอื่น**
  เว็บไซต์มิสเวิลด์อย่างเป็นทางการ
หมวดหมู่:การประกวดนางงาม
หมวดหมู่:มิสเวิลด์
อักขราภิธานศรับท์

อักขราภิธานศรับท์ คือพจนานุกรมไทย โดยแดน บีช บรัดเลย์ ตีพิมพ์ พ.ศ. 2416 มีศัพท์หลักเป็นภาษาไทย และมีบทนิยามศัพท์เป็นภาษาไทย มีคำในวรรณคดี ศัพท์กฎหมาย ศัพท์พุทธศาสนา ศัพท์แพทย์แผนโบราณ ศัพท์ทางการเมืองและการปกครอง นามเฉพาะต่าง ๆ เช่นชื่อ สถานที่ ต้นไม้ สัตว์ มีสำนวนโวหารของปราชญ์ ยังมีคำด่าที่ใช้กันมาแต่สมัยอยุธยาด้วย เช่น อีแดกแห้ง ให้ความหมายว่า เป็นคำหยาบด่าประจานหญิงเด็ก ๆ ว่า หญิงนั้นมีผัวแต่อายุสิบสองปี ยังแห้งอยู่ ยังไม่มีระดู
หมอบรัดเลย์ร่วมทำพจนานุกรมนี้กับอาจารย์ทัด ซึ่งน่าจะเป็นครูสอนภาษาไทยของหมอบรัดเลย์ และยังได้นายเมืองมาช่วยทำ เริ่มตีพิมพ์เมื่อวันที่ 6 พฤษภาคม พ.ศ. 2404 จนถึง พ.ศ. 2416 รวมเวลาทั้งสิ้น 12 ปี ทำให้หมอบรัดเลย์ไม่เห็นฉบับสมบูรณ์ และได้บุตรชายของท่านดำเนินงานต่อ
พจนานุกรมมีขนาด กว้าง x ยาว = 9” x 11 1/2” หนา 828 หน้า คาดว่ามีคำราว 40,000 คำ แต่ละหน้ามีศัพท์หลักประมาณ 31-39 คำ การเรียงลำดับศัพท์ใช้เกณฑ์ลำดับตัวอักษรไทย ก-ฮ จากนั้นจึงเป็น ฤ ฤๅ ฦ ฦๅ ในแต่ละหมวดอักษร เรียงศัพท์ตามลำดับสระและพยัญชนะท้าย (ตัวสะกด) ตามแบบหนังสือ ประถม ก กา
พจนานุกรม ฉบับราชบัณฑิตยสถาน ได้ใช้พจนานุกรมฉบับนี้เป็นแหล่งอ้างอิงอีกด้วย องค์การค้าคุรุสภายังได้นำมาจัดพิมพ์ใหม่ เมื่อ พ.ศ. 2514 เหมือนต้นฉบับทุกประการ

**อ้างอิง**
หมวดหมู่:พจนานุกรมภาษาไทย
หมวดหมู่:แดน บีช บรัดเลย์
มอดูล:Location map/data/South Sudan

return {
	name = 'ประเทศเซาท์ซูดาน',
	top = 12.7,
	bottom = 3.2,
	left = 23.15,
	right = 36.4,
	image = 'South Sudan adm location map.svg',
	image1 = 'South Sudan rel location map.svg',
	image2 = 'South Sudan topographic map.svg'
}
มอดูล:Location map/data/Sri Lanka

return {
	name = 'ศรีลังกา',
	top = 10.2,
	bottom = 5.6,
	left = 79.0,
	right = 82.3,
	image = 'Sri Lanka adm location map.svg',
	image1 = 'Sri Lanka rel location map.svg',
	image2 = 'Sri Lanka adm-2 location map.svg',
	image3 = 'Sri Lanka rel-2 location map.svg'
}
มอดูล:Location map/data/Sudan (2005-2011)

return {
	name = 'ประเทศซูดาน (พ.ศ. 2548-2554)',
	top = 23.3,
	bottom = 3.2,
	left = 21.5,
	right = 39.0,
	image = 'Sudan (2005-2011) location map.svg'
}
ลามาลแบ

ลามาลแบ (La Malbaie) เป็นเทศบาลในเทศบาลภูมิภาคแห่งเทศมณฑลชาร์เลอวัว-แอ็สต์ ซึ่งตั้งอยู่ในรัฐเกแบ็ก ประเทศแคนาดา เทศบาลตั้งอยู่บนฟากเหนือของแม่น้ำเซนต์ลอว์เรนซ์ บริเวณปากแม่น้ำมาลแบ เดิมมีชื่อว่า เมอร์รีย์เบย์
กล่าวกันว่าการพัฒนาทางด้านการท่องเที่ยวในพื้นที่นี้สามารถย้อนไปได้ถึง ค.ศ. 1760 เมื่อจอห์น แนร์ และแมลคัม เฟรเซอร์ ขุนนางชาวสกอตแลนด์ได้เริ่มต้อนรับผู้เข้ามาเยี่ยมเยียนพื้นที่ที่คฤหาสน์ของตน คฤหาสน์รีเชอลีเยอ (ปัจจุบันเป็นโรงแรม) และกาสิโนชาร์เลอวัวตั้งอยู่ในย่านเดียวกันและในเขตของอดีตเทศบาลปวงโตปิก

**อ้างอิง**

**แหล่งข้อมูลอื่น**
ลามาลแบ
หมวดหมู่:เมืองในรัฐเกแบ็ก
มอดูล:Location map/data/Turkmenistan

return {
	name = 'เติร์กเมนิสถาน',
	top = 43.2,
	bottom = 34.9,
	left = 52.0,
	right = 67.2,
	image = 'Turkmenistan adm location map.svg',
	image1 = 'Relief Map of Turkmenistan.png'
}
คีซอม

โช เฮ-รย็อง (เกาหลี: 조혜령; เกิดวันที่ 20 มกราคม ค.ศ. 1994) หรือชื่อในวงการว่า คีซอม เป็นแร็ปเปอร์หญิงชาวเกาหลีใต้

**ประวัติ**
โช เฮ-รย็อง เกิดเมื่อวันที่ 20 มกราคม ค.ศ. 1994 ที่โซล ประเทศเกาหลีใต้ จบการศึกษาระดับประถมที่โรงเรียนโซลเจมดงอีลีเมนทารี (Seoul Jamdong Elementary School) จบระดับมัธยมศึกษาตอนต้นที่โรงเรียนเจมซิลมิดเดิล (Jamsil Middle School) และจบระดับมัธยมปลายที่โรงเรียนยองพาเกิร์ล (Youngpa Girls' High School)
ตั้งแต่เดือนสิงหาคมปี 2013 เฮ-รย็องได้ปรากฏตัวบนรถบัสG ออกอากาศทางโทรทัศน์บนรถบัสในจังหวัดคยองกี แต่เธอมาจากโซลไม่ใช่จังหวัดคย็องกี ตั้งแต่เธออายุได้ 6 ขวบเธออาศัยอยู่ในเมืองอาซัน, จังหวัดคย็องกี ปัจจุบันเธออาศัยอยู่ในซองปากู, โซล
ในปี 2015 เฮ-รย็องเข้าแข่งขันในรายการวาไรตีอันพริตตี แรปสตาร์ซีซั่นแรก (Unpretty Rapstar) ก่อนหน้านี้เธอได้เข้าร่วมแข่งขันในรายการวาไรตีโชว์มีเดอะมันนีฤดูกาลที่ 3 (Show Me The Money 3)

**ข้อมูลอ้างอิง**
หมวดหมู่:แร็ปเปอร์หญิงชาวเกาหลีใต้
หมวดหมู่:นักร้องเกาหลีใต้
หมวดหมู่:บุคคลจากโซล
หมวดหมู่:บุคคลที่เกิดในปี พ.ศ. 2537
หมวดหมู่:นักร้องหญิงชาวเกาหลีใต้ในศตวรรษที่ 21
สงครามฮุสไซต์

สงครามฮุสไซต์ (Hussite Wars) หรือ สงครามโบฮีเมีย หรือ การปฏิวัติฮุสไซต์ เป็นการสู้รบระหว่างฝ่ายฮุสไซต์ที่นับถือคำสอนของยัน ฮุสกับฝ่ายโรมันคาทอลิก นำโดยจักรวรรดิโรมันอันศักดิ์สิทธิ์ รวมถึงการสู้รบกันเองในหมู่นักรบฮุสไซต์ สงครามนี้เกิดขึ้นหลังเหตุการณ์ความแตกแยกหลายเหตุการณ์ระหว่างผู้นับถือคำสอนของฮุสกับผู้ปกครองที่นับถือนิกายโรมันคาทอลิก เช่น การเผาทั้งเป็นฮุส, เหตุบัญชรฆาตในกรุงปรากและการสวรรคตของพระเจ้าเวนเซลแห่งชาวโรมัน ในปี ค.ศ. 1424 เมื่อยัน ชิชกา ผู้นำฝ่ายฮุสไซต์เสียชีวิต ฮุสไซต์แตกออกเป็นฝ่ายสายกลางยูทราควิสม์และฝ่ายหัวรุนแรงทาบอไรต์ ยูทราควิสม์ร่วมมือกับฝ่ายโรมันคาทอลิกรบกับทาบอไรต์จนในปี ค.ศ. 1434 กองกำลังผสมยูทราควิสม์-คาทอลิกรบชนะกองทัพทาบอไรต์ที่ลิปานีและมีการลงนามในสัญญาบาเซิล โดยฮุสไซต์ยอมรับจักรพรรดิซีกิสมุนด์แห่งจักรวรรดิโรมันอันศักดิ์สิทธิ์เป็นกษัตริย์โบฮีเมียและฝ่ายโรมันคาทอลิกอนุญาตให้ฝ่ายฮุสไซต์ประกอบพิธีของตนได้p=163 สงครามนี้ทำให้ฮุสไซต์มีอำนาจเหนือภูมิภาคโบฮีเมียและโมราเวียไปอีกเกือบ 200 ปี ก่อนจะสูญเสียอำนาจไปหลังพ่ายแพ้ในยุทธการที่ไวต์เมาเทนในสงครามสามสิบปี

**อ้างอิง**
หมวดหมู่:สงครามฮุสไซต์
หมวดหมู่:สงครามศาสนา
หมวดหมู่:สงครามครูเสด
เจ้าชายลูอี แฟร์ดีนันท์ เจ้าชายแห่งปรัสเซีย

เจ้าชายลูอี แฟร์ดีนันท์ แห่งปรัสเซีย (Louis Ferdinand von Preußen) หรือพระนามเต็มคือ ลูอี แฟร์ดีนันท์ วิคทอร์ เอดูอาร์ท อาดัลแบร์ท มิชชาเอล ฮูแบร์ทุส เจ้าชายแห่งปรัสเซีย (Louis Ferdinand Victor Eduard Adalbert Michael Hubertus Prinz von Preußen) เป็นพระโอรสองค์รองในเจ้าชายวิลเฮ็ล์ม มกุฎราชกุมารแห่งจักรวรรดิเยอรมันและแห่งปรัสเซีย และเป็นประมุขแห่งราชวงศ์โฮเอินท์ซ็อลเลิร์นระหว่างปีค.ศ. 1951 ถึง 1994

**พระประวัติ**
เจ้าชายลูอี แฟร์ดีนันท์ ประสูติเมื่อวันที่ 9 ธันวาคม พ.ศ. 2450 เป็นพระโอรสพระองค์ที่ 2 ในเจ้าชายวิลเฮ็ล์ม มกุฎราชกุมารแห่งปรัสเซีย และดัชเชสเซซิลีแห่งเม็คเล็นบูร์ก-ชเวรีน เป็นพระราชนัดดาในจักรพรรดิวิลเฮ็ล์มที่ 2 แห่งเยอรมนี พระองค์เป็นพระรัชทายาทลำดับที่ 3 ต่อจากพระบิดาและเจ้าชายวิลเฮ็ล์มแห่งปรัสเซีย (2449-2483) พระเชษฐาในการอ้างสิทธิในการสืบราชบัลลังก์เยอรมันและปรัสเซีย พระองค์ยังเป็นที่รู้จักในฐานะพรรคฝ่ายค้านของพรรคนาซีเยอรมันและทรงเป็นผู้อุปการะศิลปะในเยอรมนี

**เสกสมรส**
พระองค์ทรงเสกสมรสกับแกรนด์ดัชเชสคิรา คิริลลอฟนาแห่งรัสเซีย  โดยมีพระบุตรดังนี้ 

**ฐานันดรและพระยศ**

**อ้างอิง**
หมวดหมู่:บุคคลที่เกิดในปี พ.ศ. 2450
หมวดหมู่:บุคคลที่เสียชีวิตในปี พ.ศ. 2537
ล
ล
ล
ล
หมวดหมู่:มกุฎราชกุมารแห่งปรัสเซีย
หมวดหมู่:เจ้าชายปรัสเซีย
หมวดหมู่:ผู้ได้รับพัวร์เลอเมรีท (ชั้นพลเรือน)
พระพรหมวชิรวิมล (แสวง ธมฺเมสโก)

พระพรหมวชิรวิมล นามเดิม แสวง ลูกอินทร์ ฉายา ธมฺเมสโก พระราชาคณะเจ้าคณะรองฝ่ายธรรมยุติกนิกาย ผู้ช่วยเจ้าอาวาสวัดบวรนิเวศวิหารและเจ้าคณะภาค 10 (ธรรมยุต) อดีตอธิการบดีมหาวิทยาลัยมหามกุฏราชวิทยาลัย

**ประวัติ**
พระพรหมวชิรวิมล นามเดิม แสวง นามสกุล ลูกอินทร์ ฉายา ธมฺเมสโก เกิดเมื่อวันที่ 7 เมษายน พ.ศ. 2494  ณ บ้านเลขที่ 13 หมู่ที่ 3 บ้านน้ำตาล ตำบลน้ำตาล อำเภออินทร์บุรี จังหวัดสิงห์บุรี เป็นบุตรของนายเชื่อม และนางเสมอ ลูกอินทร์
เมื่ออายุได้ 10 ปี บรรพชาเป็นสามเณรครั้งแรก ณ วัดศรีสำราญ ตำบลน้ำตาล อำเภออินทร์บุรี จังหวัดสิงห์บุรี และบรรพชาอีกครั้ง เมื่ออายุ 15 ปี ณ วัดบวรนิเวศราชวรวิหาร เขตพระนคร กรุงเทพมหานคร และได้อุปสมบท เมื่อวันที่ 27 พฤษภาคม พ.ศ. 2515 ณ วัดบวรนิเวศราชวรวิหาร โดยมี สมเด็จพระสังฆราชเจ้า กรมหลวงวชิรญาณสังวร เป็นพระอุปัชฌาย์

**การศึกษา**
 สอบไล่ได้เปรียญธรรม 5 ประโยค- ปริญญาตรี ศาสนศาสตรบัณฑิต มหาวิทยาลัยมหามกุฏราชวิทยาลัย- ปริญญาโท ศิลปศาสตรมหาบัณฑิต มหาวิทยาลัยบันนารัสฮินดู ประเทศอินเดีย

**การปกครองคณะสงฆ์**
 ผู้ช่วยเจ้าอาวาสวัดบวรนิเวศวิหาร- อดีตอธิการบดีมหาวิทยาลัยมหามกุฏราชวิทยาลัย- ที่ปรึกษาเจ้าคณะภาค 10 (ธรรมยุต)- กรรมการมหาเถรสมาคม

**สมณศักดิ์**
 5 ธันวาคม พ.ศ. 2532 เป็นพระราชาคณะปลัดซ้ายที่ พระจุลนายก ธรรมนีติสาธกมหาเถราธิการ คณะกิจบรรหารธุรการี สมุหบดีศรีธรรมภาณกาจารย์- 5 ธันวาคม พ.ศ. 2536 เป็นพระราชาคณะปลัดขวาที่ พระมหานายก พุทธปาพจนดิลกโลกยปสาทาภิบาล สลกสังฆประธานมหาเถรกิจการี คณาธิปดีศรีรัตนคมกาจารย์- 5 ธันวาคม พ.ศ. 2544 เป็นพระราชาคณะชั้นราชที่ พระราชเมธาภรณ์ บวรปริยัติกิจ ยติคณิสสร บวรสังฆาราม คามวาสี - 5 ธันวาคม พ.ศ. 2549 เป็นพระราชาคณะชั้นเทพที่ พระเทพปริยัติวิมล โสภณสิกขวิธาน ศาสนภารธุราทร ยติคณิสสร บวรสังฆาราม คามวาสี - 5 มิถุนายน พ.ศ. 2564 เป็นพระราชาคณะชั้นธรรมที่ พระธรรมวิสุทธาจารย์ ปริยัติวิธานโกศล วิมลธรรมปยุต วิสุทธศาสนกิจจาทร ยติคณิสสร บวรสังฆาราม คามวาสี- 13 มิถุนายน พ.ศ. 2567 เป็นพระราชาคณะเจ้าคณะรองที่ พระพรหมวชิรวิมล โสภณสีลาจารนิวิฐ ปริยัติกิจสุพิธาน พิศาลธรรมโกศล มงคลศาสนธุราทร ยติคณิสสร บวรสังฆาราม คามวาสี

**อ้างอิง**
หมวดหมู่:เจ้าคณะภาค 10 (ธรรมยุต)
หมวดหมู่:อธิการบดีมหาวิทยาลัยมหามกุฏราชวิทยาลัย
หมวดหมู่:ผู้ช่วยเจ้าอาวาส
หมวดหมู่:พระราชาคณะชั้นธรรม
หมวดหมู่:เปรียญธรรม 5 ประโยค
หมวดหมู่:ภิกษุจากจังหวัดสิงห์บุรี
หมวดหมู่:บุคคลจากอำเภออินทร์บุรี
ทวีปมู

ทวีปมู เป็นชื่อของทวีปที่สาบสูญไปซึ่งมีแนวคิดมาจากนักเดินเรือในศตวรรษที่ 19 และนักเขียน Augustus Le Plongeon ซึ่งเป็นผู้ที่อ้างว่ามีอารยธรรมโบราณอย่างเช่น อารยธรรมอียิปต์, อารายธรรมเมโสอเมริกา ซึ่งคาดว่าผู้ลี้ภัยชาวมูมาตั้งรกรานอยู่ในบริเวณมหาสมุทรแอตแลนติก แนวคิดนี้เริ่มมีการแพร่กระจายมากขึ้นหลังจากที่ James Churchward ผู้ที่อ้างว่าเขาเคยอาศัยในทวีปมูซึ่งตั้งอยู่ในมหาสมุทรแปซิฟิก
การที่มีแนวคิดว่าทวีปมูมีอยู่เริ่มมี่ข้อโต้แย้งถึงความเป็นไปได้ตามเวลาของ Le Plongeon's นักวิทยาศาสตร์ในปัจจุบันถือว่าเป็นสิ่งที่เป็นไปไม่ได้ที่จะมีทวีปมู (พร้อมกับกรณีอื่น เช่น เรื่องของทวีปลีมูเรีย) เนื่องจากโครงสร้างทางกายภาพและสิ่งต่าง ๆ ไม่สอดคล้องกัน เช่น ระยะเวลาในการล่มสลายไม่ว่าจะจมหรือการทำลายในช่วงเวลาสั้น ๆ การมีของทวีปมูปัจจุบันยังไม่มีข้อเท็จจริงที่น่าเชื่อถือ

**อ้างอิง**

**แหล่งข้อมูลอื่น**
 James Churchward's book, The Lost Continent of Mu, on Bibliotecapleyades
หมวดหมู่:ทวีปที่สาบสูญ
ฟู่เหิง

ฟู่เหิง (p=Fùhéng;; ဖူဟင်း;;), ยอดนักการทหารและนักปกครองแห่ง กองธงขลิบเหลือง (กองธงที่สำคัญที่สุดแห่งราชวงค์ชิง ขึ้นตรงต่อองค์จักรพรรดิ) โดยตัวฟู่เหิงยังมีอีกฐานะหนึ่งเป็นน้องชายของ จักรพรรดินีเสี้ยวเสียนฉุน จักรพรรดิเฉียนหลงทรงโปรดปรานฟู่เหิงผู้นี้มากทั้งเรื่องสติปัญญาและความรอบคอบในการทำงานโดยมักจะสอบถามความคิดเห็นจากเขาก่อนตัดสินใจในหลายๆเรื่อง ซึ่งฟู่เหิงเองก็ไม่ทำให้พระองค์ผิดหวังเลยไม่ว่าจะเรื่องการเมืองหรือการทหาร จักรพรรดิเฉียนหลงโปรดปรานเขาถึงขนาดยกย่องว่าเป็นเหมือนน้องชายอีกคนหนึ่ง อีกสิ่งที่แสดงถึงความใส่ใจในตัวฟู่เหิงคือการแต่งตั้งลูกชายของเขาอย่าง ฟู่คังอัน ให้มีบรรดาศักดิ์เป็นกู้ซานเป้ยจื่อเปรียบเสมือนโอรสบุญธรรมอีกคนของพระองค์ 
จุดเปลี่ยนครั้งสำคัญในชีวิตของเขาคือ สงครามจีน-พม่า ซึ่งต้าชิงต้องพ่ายแพ้ไปแล้วถึง 3 ครั้งแถมยังต้องเสีย หมิงรุ่ย ยอดนักการทหารซึ่งมีศักดิ์เป็นหลานชายของเขาไปอีกคน ในครั้งนี้จักรพรรดิเฉียนหลงจึงได้ตัดสินใจระดมเสนาบดีครั้งใหญ่ที่สุดในยุคพระองค์ และยังส่งกองทัพที่ดีที่สุดของราชวงค์ชิงในยุคนั้นอย่างทัพแปดกองธงหวังพิชิตพระเจ้ามังระให้จงได้ โดยพระองค์ได้แต่งตั้งฟู่เหิงให้เป็นผู้นำทัพในศึกครั้งนี้ และทำพิธีส่งกองทัพนี้อย่างยิ่งใหญ่ต่อหน้าพระบรมวงศานุวงศ์แห่งต้าชิงด้วยพระองค์เอง 

**สงครามจีน-พม่า**
"ข้าพระองค์เป็นทหาร หลักการใช้ทหารที่ข้าพระองค์ยึดถือมาตลอดก็คือ เมื่อเป็นฝ่ายรุกจงบุกตะลุยอย่างแหลมคมและหนักแน่นปานขุนเขา ยามนำทัพ แม่ทัพจงควบม้านำหน้าทหารสู่สมรภูมิ"  นี่คือหนึ่งในคำพูดที่ฟู่เหิงแห่งตระกูลฟู่ฉ่าได้กล่าวเอาไว้ เขาคือยอดนักการทหารที่ดีที่สุดคนหนึ่งในยุคนั้น โดยครั้งนี้ฟู่เหิงเป็นผู้คุมกำลังผสมอันเกรียงไกรของต้าชิงที่ประกอบด้วยทัพแปดกองธง, ทัพฮั่นกองธงเขียว, ทัพไทใหญ่ และทัพเรือฮกเกี้ยน โดยเขาเป็นผู้นำทัพทางบกเข้าโจมตีอาณาจักรอังวะของพม่าอย่างดุเดือด ผสานกับอากุ้ยที่นำทัพเรือ แต่ในครั้งนี้ต้าชิงเองก็ต้องมาเจอกับยอดนักการทหารของพม่าซึ่งสามารถต้านทานกองทัพต้าชิงเอาไว้ได้ในทุกสมรภูมิ อีกทั้งยังใช้ทั้งธรรมชาติและชัยภูมิได้อย่างสมบูรณ์แบบจนสุดท้ายกองทัพต้าชิงต้องตกอยู่ภายใต้วงล้อมของพม่า แต่ถึงอย่างนั้นฟู่เหิงก็ไม่ได้หวาดหวั่นและยังคงนำทหารไปเผชิญหน้ากับกองทัพอังวะอย่างองอาจเพื่อไม่ให้ทหารที่เหลือเสียขวัญไปมากกว่านี้ สมเป็นผู้นำที่ยิ่งใหญ่แห่งต้าชิงแม้รู้ว่าครั้งนี้อาจต้องตายก็ตามที แต่จนแล้วจนรอดอะแซหวุ่นกี้ก็ไม่ได้สั่งทหารเข้าโจมตีทำแต่เพียงล้อมเอาไว้ อีกด้านหนึ่งอากุ้ยก็สามารถโน้มน้าวแม่ทัพต้าชิงทั้งหลายให้เห็นด้วยกับการเจรจาเนื่องจากเป็นทางเลือกที่ดีที่สุดสำหรับทั้งสองฝ่าย เพราะต่างฝ่ายก็สูญเสียมามากเกินพอแล้ว สุดท้ายก็มีการลงนามในสนธิสัญญากองตน เป็นการปิดฉากสงครามจีน-พม่าลงในวันที่ ลงในวันที่ 22 ธันวาคม พ.ศ. 2312 
ฟู่เหิงต้องมาเสียชีวิตระหว่างเดินทางกลับต้าชิงได้ไม่นาน ซึ่งสร้างความเศร้าโศกให้แก่จักรพรรดิเฉียนหลงเป็นอย่างมากที่ต้องมาเสียแม่ทัพคนโปรดอย่างฟู่เหิงไป และตำหนิเหล่าแม่ทัพนายกองที่ส่งไปบุกพม่าครั้งนี้อย่างรุนแรง  

**ดูเพิ่ม**
 สิบการทัพใหญ่- สงครามต้าชิง-พม่า

**อ้างอิง**
หมวดหมู่:ผู้ฆ่าตัวตายด้วยการแขวนคอ
หมวดหมู่:นักการเมืองราชวงศ์ชิง
แม่แบบ:เหตุการณ์ปัจจุบัน/2561 มิถุนายน 23

* เริ่มค้นหาผู้ประสบภัย 13 ชีวิต ในปฏิบัติการค้นหาและกู้ภัยถ้ำหลวง  (ข่าวสด)
}
มาร์เดอร์ 1

มาร์เดอร์ 1,"มาร์เทน"(Sd.Kfz. 135)เป็นรถถังพิฆาตของเยอรมันในช่วงสงครามโลกครั้งที่สอง ติดตั้งอาวุธด้วยปืนต่อต้านรถถัง 75 มม. เพ็ก 40 ส่วนใหญ่ของมาร์เดอร์ 1 ถูกสร้างขึ้นบนฐานของ Tracteur Blindé 37L (Lorraine) รถขนปืนใหญ่/รถหุ้มเกราะลำเลียงพลของฝรั่งเศสที่ซึ่งเยอรมันได้ยึดมันมามากกว่าสามร้อยคันภายหลังจากฝรั่งเศสถูกยึดครองในปี ค.ศ. 1940
หมวดหมู่:รถถัง
หมวดหมู่:รถถังเยอรมันในสงครามโลกครั้งที่สอง
สแควร์อัป

สแควร์อัป (Square Up, มักเขียน SQUARE UP) เป็นอีพีเปิดตัวภาษาเกาหลีของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 15 มิถุนายน ค.ศ. 2018 โดยค่ายวายจีเอนเตอร์เทนเมนต์ มีซิงเกิลนำคือ "ตู-ดู ตู-ดู" (뚜두뚜두; Ddu-Du Ddu-Du) อัลบั้มชื่อ สแควร์อัป แปลว่า "เตรียมต่อสู้" อีกนัยหนึ่งหมายถึง "การยืนหยัดอย่างมั่นใจ" ประกอบด้วยเพลงทั้งหมดสี่แทร็ก ตามจำนวนด้านทั้งสี่ของรูปสี่เหลี่ยมที่เป็นแนวคิดอัลบั้ม

**เบื้องหลังและการวางจำหน่าย**
ในวันที่ 24 เมษายน ค.ศ. 2018 ยัง ฮย็อน-ซ็อก ผู้บริหารของวายจีเอนเตอร์เทนเมนต์ ได้โพสข้อความลงในเอสเอ็นเอสของเขาว่า ภายในสิ้นปีนี้ แบล็กพิงก์จะกลับมาพร้อมกับเพลงใหม่ในเร็ว ๆ นี้ ต่อมาในวันที่ 17 พฤษภาคม เขาเปิดเผยว่าในเดือนมิถุนายนนี้จะเป็นเดือนของแบล็กพิงก์ จนกระทั่งวันที่ 25 พฤษภาคม ทางวายจียืนยันว่าแบล็กพิงก์จะกลับมาในวันที่ 15 มิถุนายน พร้อมกับอัลบั้มในรูปแบบอีพี ซึ่งเป็นการกลับมาในรอบเกือบหนึ่งปีของกลุ่ม นับตั้งแต่ "แอสอิฟอิตส์ยัวร์ลาสต์" ที่ปล่อยออกมาในวันที่ 22 มิถุนายน ค.ศ. 2017
ในวันที่ 1 มิถุนายน โปสเตอร์ของอัลบั้มถูกเปิดเผยออกมา ตามมาด้วยรายชื่อแทร็กทั้งหมดในวันที่ 5 มิถุนายน และโปสเตอร์เคลื่อนไหวของสมาชิกแต่ละคนในวันที่ 6-9 มิถุนายน ต่อจากนั้นได้ปล่อยโปสเตอร์ทีเซอร์ของอัลบั้มในวันที่ 12-14 มิถุนายน
ในวันที่ 14 มิถุนายน ทีเซอร์ของมิวสิกวิดีโอเพลง "ตู-ดู ตู-ดู" ถูกเผยแพร่ทางช่องอย่างเป็นทางการของแบล็กพิงก์ ในยูทูบ และทางช่องวีไลฟ์แชนแนลของกลุ่ม ต่อมา "แบล็กพิงก์แอเรีย" ซึ่งเป็นร้านค้าที่จัดแสดงและจำหน่ายสินค้าของกลุ่ม ได้เปิดให้แฟน ๆ เข้ามารับชมในวันที่ 16 ถึงวันที่ 24 มิถุนายน โดยจัดขึ้นที่ แบล็กพิงก์เฮาส์ สถานที่เดียวกับที่ใช้ถ่ายทำรายการเรียลลิตีโชว์ของกลุ่ม ในวันที่ 15 มิถุนายน อีพีถูกปล่อยออกมาพร้อมกับมิวสิกวิดีโอเพลง "ตู-ดู ตู-ดู" ในเวลา 18.00 น. ตามเวลามาตรฐานเกาหลี มิวสิกวิดีโอกำกับโดยซอ ฮย็อน-ซึง

**การส่งเสริม**
ในช่วงบ่ายของวันที่ 15 มิถุนายน แบล็กพิงก์ได้จัดงานแถลงข่าวการเปิดตัว สแควร์อัป ที่เอ็ม-คิวบ์ ในแขวงชินซา โซล ในวันเดียวกันนั้น มีการถ่ายทอดสดพิเศษเพื่อนับถอยหลังผ่านทางช่องวีไลฟ์ของกลุ่ม โดยสมาชิกทั้งสี่ได้พูดคุยเกี่ยวกับเพลงใหม่ที่กำลังจะปล่อยในอีกหนึ่งชั่วโมงข้างหน้า เพื่อเป็นการส่งเสริมอีพี แบล็กพิงก์ได้ปรากฏตัวในรายการ ไอดอลรูม ทางช่องเจทีบีซี ในฐานะแขกรับเชิญด้วย 
แบล็กพิงก์ได้แสดงคัมแบ็กสเตจในรายการ มิวสิกคอร์ ทางช่องเอ็มบีซี ในวันที่ 16 มิถุนายน และใน อินกีกาโย ทางช่องเอสบีเอส ในวันที่ 17 มิถุนายน โดยมีการแสดงทั้งหมดสองเพลงคือ "ตู-ดู ตู-ดู" และ "ฟอร์เอเวอร์ยัง"

**รายชื่อเพลง**

**ประวัติการออกจำหน่าย**

**อ้างอิง**

**แหล่งข้อมูลอื่น**
มิวสิกวิดีโอเพลง "ตูดูตูดู"
หมวดหมู่:อีพีเปิดตัว
หมวดหมู่:อีพีภาษาเกาหลี
หมวดหมู่:อีพีในปี พ.ศ. 2561
หมวดหมู่:อีพีของค่ายวายจีเอนเตอร์เทนเมนต์
หมวดหมู่:อีพีของแบล็กพิงก์
เอนอช ซู กุทเทินแบร์ค

เอนอช ซู กุทเทินแบร์ค, 2012
เอนอช ซู กุทเทินแบร์ค (29 กรกฎาคม ค.ศ. 1946 – 15 มิถุนายน ค.ศ. 2018) เป็นวาทยากรชาวเยอรมัน เกิดที่เมืองกุทเทินแบร์ค รัฐบาวาเรีย เป็นสมาชิกสภากุทเทินแบร์ค เป็นบุตรของคาร์ล เทโอดอร์ นักการเมืองพรรคสหภาพสังคมคริสเตียนและโรซา โซเฟีย เอนอช ซู กุทเทินแบร์คเสียชีวิตเมื่อวันที่ 15 มิถุนายน ค.ศ. 2018 ด้วยวัยอายุ 71 ปี

**รางวัล**
 2008: Echo Klassik- เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี- Bayerischer Verdienstorden

**อ้างอิง**

**แหล่งข้อมูลอื่น**
  Discography Enoch zu Guttenberg date=2018-06-16 
หมวดหมู่:บุคคลที่เกิดในปี พ.ศ. 2489
หมวดหมู่:บุคคลที่เสียชีวิตในปี พ.ศ. 2561
ยัสนายาปอลยานา

บ้านของเลโอ ตอลสตอยในยัสนายาปอลยานา
ยัสนายาปอลยานา (p=ˈjasnəjə pɐˈlʲanə, แปลว่า: "Bright Glade") เป็นพิพิธภัณฑ์บ้านนักเขียนซึ่งเป็นบ้านเดิมของนักเขียน เลโอ ตอลสตอย อยู่ห่างจากเมืองตูลา ไปทางตะวันตกเฉียงใต้ประมาณ 12 กิโลเมตร (7.5 ไมล์) และอยู่ห่างจากกรุงมอสโก 200 กิโลเมตร (120 ไมล์)
ตอลสตอยเกิดที่บ้านนี้ เขาใช้ที่นี้เขียนนวนิยายเรื่อง สงครามและสันติภาพ และ อันนา คาเรนินา เขาถูกฝังอยู่ใกล้ ๆ ที่นี้ ตอลสตอยเรียกยัสนายาปอลยานาว่าเป็น "ป้อมปราการวรรณกรรมที่ไม่สามารถเข้าถึงได้"
ในเดือนมิถุนายนปี 1921 ยัสนายาปอลยานาได้กลายเป็นทรัพย์สินของรัฐและกลายเป็นพิพิธภัณฑ์รำลึกอย่างเป็นทางการ โดยผู้อำนวยการแรกคืออะเลคซันดรา ตอลสตายา บุตรสาวของเลโอ ตอลสตอย 
ผู้ดูแลพิพิธภัณฑ์คนปัจจุบันคือเหลนของเหลนของตอลสตอย วลาดีมีร์ ตอลสตอย พิพิธภัณฑ์จัตแสดงของใช้ส่วนตัวของตอลสตอย รวมทั้งห้องสมุดที่มีหนังสือกว่า 22,000 เล่ม และสวนสาธารณะที่มีหลุมฝังศพไม่มีอะไรตกแต่งของตอลสตอย
ในเดือนตุลาคมปี 1941 ขณะที่ทหารเยอรมันบุกกรุงมอสโก ลัง 110 ลังที่เต็มไปด้วยทรัพย์สินของพิพิธภัณฑ์ถูกย้ายจากกรุงมอสโกแล้วไปที่เมืองตอมสค์ ที่ดินถูกครอบครองโดยเยอรมันเป็นเวลา 45 วัน โดยเปลื่ยนบ้านของตอลสตอยให้เป็นโรงพยาบาลและทหารเยอรมันที่เสียชีวิตในโรงพยาบาลถูกฝังอยู่รอบ ๆ หลุมฝังศพของตอลสตอย ระหว่างการยึดครองเกิดเพลิงไหม้ที่ชั้นบนของบ้าน หลังสงครามบ้านของตอลสตอยก็ได้รับการบูรณะให้เหมือนกับที่ตอลสตอยเคยอาศัยอยู่ที่นั่น โซเวียตใช้เหตุการณ์นี้เป็นโฆษณาชวนเชื่อว่าชาวเยอรมันไม่สนใจคุณค่าทางวัฒนธรรมของบ้านนี้ ดั่งในภาพยนตร์สารคดีสงครามในปี 1942 เรื่อง ราซกรอมเนเมซคีฮ์วอยสคปอดมอสควอย

**อ้างอิง**

**บรรณานุกรม**
 Suzanne Massie, Land of the Firebird, the Beauty of Old Russia, Simon and Schuster, New York 1980.- Aleksey Zveryev and Vladimir Tunimanov, Lev Tolstoy,  Moldaya Gvardiya Publishers, Moscow, 2007 , 978-5-235-03037-4.

**แหล่งข้อมูลอื่น**
  Travel article in www.theglobaldispatches.com date=2013-10-02 -  Museum-estate of Leo Tolstoy "Yasnaya Polyana" at Google Cultural Institute
หมวดหมู่:พิพิธภัณฑ์ในประเทศรัสเซีย
หมวดหมู่:เลโอ ตอลสตอย
หมวดหมู่:สิ่งก่อสร้างในแคว้นตูลา
เอตโตเร โรโมลี

เอตโตเร โรโมลี (9 เมษายน ค.ศ. 1938 ที่เมืองฟลอเรนซ์ – 14 มิถุนายน ค.ศ. 2018 ที่เมืองอูดิเน) เป็นนักการเมืองชาวอิตาลี เป็นสมาชิกพรรคฟอร์ซ่า อิตาเลีย และเป็นนายกเทศมนตรีของโกริเซีย ตั้งแต่ปี ค.ศ. 2007 จนถึงปี ค.ศ. 2017

**อ้างอิง**
หมวดหมู่:บุคคลที่เกิดในปี พ.ศ. 2481
หมวดหมู่:บุคคลที่เสียชีวิตในปี พ.ศ. 2561
ปรีตัม สิงห์

ปรีตัม สิงห์ (Pritam Singh; เกิด 2 สิงหาคม ค.ศ. 1976) เป็นนักการเมืองและนักกฎหมายชาวสิงคโปร์ เป็นหัวหน้าพรรคแรงงานและเป็นผู้นำฝ่ายค้านในสภาผู้แทนราษฎรสิงคโปร์ เมื่อวันที่ 8 เมษายน ค.ศ. 2018 ซึ่งก่อนหน้านี้เป็นผู้ช่วยเลขาธิการพรรคแรงงาน ตั้งแต่ปี ค.ศ. 2016 พริทาม ซิงห์เคยเป็นทหารกองทัพสิงคโปร์ จนกระทั่งปี ค.ศ. 2002 และได้รับยศพันตรี ในปี ค.ศ. 2011 ได้มีการเลือกตั้งทั่วไปในประเทศสิงคโปร์ พริทามได้เป็น 1 ใน 5 สมาชิกของพรรคแรงงาน ที่ได้รับการเลือกตั้งให้เป็นสมาชิกสภาผู้แทนราษฎร

**ชีวิตช่วงต้น**
สิงห์เกิดวันที่ 2 สิงหาคม ค.ศ. 1976 ที่ประเทศสิงคโปร์ โดยเป็นบุตรคนสุดท้องจากบุตรสองคน พ่อของเขาเป็นอดีตผู้พิพากษาประจำเขตและอดีตนายทหาร

**หมายเหตุ**

** อ้างอิง**

**แหล่งข้อมูลอื่น**
 Pritam Singh on Parliament of Singapore- Workers' Party of Singapore profile
หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:สมาชิกรัฐสภาสิงคโปร์
หมวดหมู่:ทหารบก
อีฟแทค สเปกเตอร์

อีฟแทค สเปกเตอร์ (יפתח ספקטור; Iftach Spector; 20 ตุลาคม ค.ศ. 1940 – ) เป็นนายพลจัตวาชาวอิสราเอลที่เกษียณแล้ว อดีตนักบินรบและผู้บัญชาการฐานทัพอากาศที่เทลนอฟ และรามัต เดวิด เขาทำหน้าที่ในสภาที่ปรึกษาอิสราเอลของสภานโยบายอิสราเอล

**ประวัติ**
สเปกเตอร์เกิดในเปตะห์ติกวา ช่วงที่ยังเป็นปาเลสไตน์ในอาณัติในปี ค.ศ. 1940 พ่อแม่ของเขาเป็นสมาชิกของพอลแมก ซึ่งเป็นกองกำลังพิเศษของฮากานาห์ พ่อของเขาคือสวี สเปกเตอร์ เป็นผู้บัญชาการของปฏิบัติการสรั่งเรือที่ล้มเหลวในปี ค.ศ. 1941 จากภารกิจพอลแมกในประเทศเลบานอน ที่ผู้เข้าร่วมทั้งหมดเสียชีวิต และแม่ของเขาคือโชชานา สเปกเตอร์ ซึ่งเป็นหนึ่งในสมาชิกผู้ก่อตั้งของพอลแมกและทำหน้าที่เป็นผู้ช่วยผู้ปฏิบัติงาน สเปกเตอร์เติบโตขึ้นมาในคิบบุตซ์กิวัต เบรนเนอร์ และคิบบุตซ์ฮูลาตา
สเปกเตอร์ได้จัดการการรบในสงครามหกวัน และเป็นหนึ่งในนักบินที่เกี่ยวข้องกับเหตุการณ์ยูเอสเอส ลิเบอร์ตี เขาเข้ามามีส่วนร่วมในปฏิบัติการริมอน 20 ซึ่งเป็นการรบทางอากาศระหว่างอิสราเอลและสหภาพโซเวียตในช่วงสงครามการบั่นทอนกำลัง ต่อมาได้รบในสงครามยมคิปปูร์ และมีส่วนร่วมในปฏิบัติการโอเปรา ซึ่งอิสราเอลทำการระเบิดเครื่องปฏิกรณ์นิวเคลียร์ของอิรักในปี ค.ศ. 1981 ระหว่างการทำหน้าที่ให้แก่กองทัพอากาศอิสราเอล สเปกเตอร์ได้บัญชาการฝูงบิน 101, 107 และฐานทัพอากาศทั้งที่รามัต เดวิด รวมถึงเทลนอฟ ทั้งนี้ เขาได้ยิงเครื่องบินข้าศึกลงไป 12 ลำ ประกอบด้วย ดัซโซลท์ มิราจ III ที่บินอยู่แปดลำ และแมคดอนเนลล์ ดักลาส เอฟ-4 แฟนทอม 2 ที่บินอยู่สี่ลำ
ในปี ค.ศ. 1992 เขาได้รับรางวัลยิตแซก ซาเดห์ สำหรับหนังสือความฝันสีดำและฟ้า ซึ่งเป็นเรื่องราวแบบนวนิยายของฝูงบินรบในช่วงสงครามยมคิปปูร์
ตั้งแต่ปี ค.ศ. 2001 เขาได้มีส่วนร่วมในการเคลื่อนไหวเพื่อความหลุดพ้นจากชาวปาเลสไตน์ และในปี ค.ศ. 2003 สเปกเตอร์เป็นหนึ่งในนักบินสำรอง 27 คน และอดีตนักบินได้รับการยกเว้นจากหน้าที่สำรองเพื่อลงนาม "จดหมายของนักบิน" โดยปฏิเสธภารกิจการบินกับเป้าหมายในเวสต์แบงก์และกาซา

**สิ่งพิมพ์**
 Iftach Spector, Loud and Clear, Minneapolis, Zenith Press, 2009, 426 pp., 978-0-7603-3630-4 is his personal autobiography.

**อ้างอิง**
หมวดหมู่:ชาวยิวอิสราเอล
หมวดหมู่:นักบินในสงครามหกวัน
หมวดหมู่:นักบินในสงครามยมคิปปูร์
หมวดหมู่:เสืออากาศชาวอิสราเอล
หมวดหมู่:บุคคลจากเปตะห์ติกวา
หมวดหมู่:สงครามหกวัน

หมวดหมู่:การบุกครอง
หมวดหมู่:การบุกครองโดยอิสราเอล
หมวดหมู่:ประวัติศาสตร์อิสราเอล
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับแอลจีเรีย
หมวดหมู่:สงครามเกี่ยวข้องกับอียิปต์
หมวดหมู่:สงครามเกี่ยวข้องกับอิรัก
หมวดหมู่:สงครามเกี่ยวข้องกับอิสราเอล
หมวดหมู่:สงครามเกี่ยวข้องกับจอร์แดน
หมวดหมู่:สงครามที่เกี่ยวข้องกับลิเบีย
หมวดหมู่:สงครามเกี่ยวข้องกับโมร็อกโก
หมวดหมู่:สงครามเกี่ยวข้องกับซาอุดีอาระเบีย
หมวดหมู่:สงครามเกี่ยวข้องกับซูดาน
หมวดหมู่:สงครามเกี่ยวข้องกับซีเรีย
หมวดหมู่:สงครามเกี่ยวข้องกับตูนิเซีย
หมวดหมู่:สงครามเกี่ยวข้องกับคูเวต
เจ้าชายมิชชาเอลแห่งปรัสเซีย

เจ้าชายมิชชาเอลแห่งปรัสเซีย (Prince Michael of Prussia)

**พระประวัติ**
เจ้าชายมิชชาเอลแห่งปรัสเซีย ประสูติเมื่อวันที่ 3 มีนาคม ค.ศ. 1940 เป็นพระโอรสพระองค์ที่ 2 ในเจ้าชายลูอี แฟร์ดีนันท์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี โดยภายหลังที่ราชวงศ์ถูกเนรเทศออกนอกประเทศ พระองค์และพระญาติวงศ์ต้องปรับตัวให้เข้ากับฐานะสามัญชน ก่อนจะเสด็จนิวัติกลับประเทศได้พร้อมพระบรมวงศานุวงศ์

**เสกสมรส**
เจ้าชายมิชชาเอลพร้อมด้วย บริจิตต์ พระชายา และเจ้าหญิงมิคาเอล มาเรีย เจ้าหญิงนาตาลี อเล็กซานดรา แคโรไลน์ พระธิดา
เจ้าชายมิชชาเอล ทรงเสกสมรสจำนวน 2 ครั้งกับ จูตาร์ จอห์น และ บริจิตต์ วอน เวสซา โดยมีพระธิดาดังนี้ 
#เจ้าหญิงมิคาเอล มาเรีย
#เจ้าหญิงนาตาลี อเล็กซานดรา แคโรไลน์
เจ้าชายมิชชาเอล ยังทรงเป็นพระบิดาทูลหัวให้กับเกออร์ค ฟรีดริช เจ้าชายแห่งปรัสเซีย พระภาติยะ

**หนังสือพระนิพนธ์**
เจ้าชายมิชชาเอลทรงเป็นที่รู้จักกันดีในฐานะ เจ้าชายนักเขียน โดยทรงพระนิพนธ์หนังสือหลายเล่ม ซึ่งเป็นภาษาเยอรมัน ดังนี้
#Ein Preußenprinz zu sein, Munich 1986
#Auf den Spuren der deutschen Monarchien, Cologne 2008
#Zu Gast bei Preußens Königen, Cologne 2009
#Die Staufer: Herrscher einer glanzvollen Epoche, Cologne 2010
#Die Preußen am Rhein: Burgen, Schlösser, Rheinromantik, Cologne 2011
#Friedrich der Große, Cologne 2011

**สิ้นพระชนม์**
เจ้าชายมิชชาเอลสิ้นพระชนม์เมื่อวันที่ 3 เมษายน ค.ศ. 2014 สิริพระขันษา 74 ปี ซึ่งหลังจากพระองค์สิ้นพระชนม์ได้ 2 ปี ในปี ค.ศ. 2016 บริจิตต์ พระชายาพระองค์ที่ 2 ของเจ้าชายมิชชาเอล ก็ฆ่าตัวตาย
หมวดหมู่:บุคคลที่เกิดในปี พ.ศ. 2483
หมวดหมู่:บุคคลที่เสียชีวิตในปี พ.ศ. 2557
ว
หมวดหมู่:เจ้าชายปรัสเซีย
หมวดหมู่:สงครามยมคิปปูร์

หมวดหมู่:การบุกครอง
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับอียิปต์
หมวดหมู่:สงครามเกี่ยวข้องกับอิรัก
หมวดหมู่:สงครามเกี่ยวข้องกับอิสราเอล
หมวดหมู่:สงครามเกี่ยวข้องกับซีเรีย
หมวดหมู่:สงครามเกี่ยวข้องกับแอลจีเรีย
เจ้าหญิงมารี เซซีล แห่งปรัสเซีย

เจ้าหญิงมารี เซซีล แห่งปรัสเซีย (Princess Marie Cécile of Prussia)

**พระประวัติ**
เจ้าหญิงมารี เซซีล ประสูติเมื่อวันที่ 28 พฤษภาคม พ.ศ. 2485 เป็นพระบุตรพระองค์ที่ 3 และพระธิดาพระองค์แรกในเจ้าชายลูอี แฟร์ดีนันท์ เจ้าชายแห่งปรัสเซียและแกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี

**เสกสมรส**
เจ้าหญิงมารี เซซีลแห่งปรัสเซีย ทรงเสกสมรสกับ ดยุกฟรีดริช ออกัสแห่งอ็อลเดินบวร์ค เมื่อ พ.ศ. 2508 โดยพระสวามีนั้นทรงมีความเชี่ยวชาญดานงานเกษตร โดยทั้ง 2 สมรสกันในกรุงเบอร์ลิน และเป็นครั้งแรกของราชวงศ์โฮเอินโซลเลิร์น ที่เสกสมรสในกรุงเบอร์ลิน นับตั้งแต่การเสกสมรสครั้งล่าสุดใน พ.ศ. 2456 โดยเจ้าหญิงมารี เซซีลได้รับพระราชทานพระนามตามพระสวามีว่า ดัชเชสฟรีดริช ออกัสแห่งอ็อลเดินบวร์ค โดยมีพระบุตรดังนี้
ดยุกพอล วัลเดมาร์
#ดัชเชสรีซา
#ดัชเชสบิไบเนีย
ต่อมาเมื่อวันที่ 23 พฤศจิกายน พ.ศ. 2532 ทั้ง 2 ทรงหย่าขาดจากกัน และใน พ.ศ. 2534 ดยุกฟรีดริช ออกัสแห่งอ็อลเดินบวร์ค อดีตพระสวามีของพระองค์ก็ได้สมรสใหม่กับ เคาน์เตสโดนาทาแห่งแคชเทล-รูเดนฮุสเซน ซึ่งเป็นอดีตพระชายาในเจ้าชายลูอี แฟร์ดีนันท์แห่งปรัสเซีย (พ.ศ. 2487–2520) ผู้เป็นพระอนุชาแท้ ๆ ในเจ้าหญิงมารี เซซีล

**การสืบทอดราชบัลลังก์อังกฤษ**
เจ้าหญิงมารี เซซีล และพระบุตรทรงมีสิทธิ์ในการสืบทอดราชบัลลังก์อังกฤษ เนื่องจากทรงสืบเชื้อสายมาจากเจ้าหญิงวิกตอเรีย พระราชกุมารี พระราชธิดาพระองค์ใหญ่ในสมเด็จพระราชินีนาถวิกตอเรียแห่งสหราชอาณาจักร แต่ยกเว้นพระโอรสของพระองค์เท่านั้น เนื่องจากต้องสืบฐานันดรจากพระบิดา 
หมวดหมู่:บุคคลที่เกิดในปี พ.ศ. 2485
ว
หมวดหมู่:ราชวงศ์อ็อลเดินบวร์ค
หมวดหมู่:เจ้าหญิงปรัสเซีย
เจ้าหญิงคิราแห่งปรัสเซีย

เจ้าหญิงคิราแห่งปรัสเซีย (Princess Kira of Prussia)

**พระประวัติ**
เจ้าหญิงคิราแห่งปรัสเซีย ประสูติเมื่อวันที่ 27 มิถุนายน พ.ศ. 2486 เป็นพระบุตรพระองค์ที่ 4 และพระธิดาพระองค์ที่ 2 ในเจ้าชายหลุยส์ เฟอร์ดินานด์ เจ้าชายแห่งปรัสเซีย และแกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี ทรงเสกสมรสกับทอมัส รีเปรเนอร์ เมื่อวันที่ 10 กันยายน พ.ศ. 2516 โดยมีพระธิดาร่วมกันเพียง 1 คน คือ 
#คิรา มารีนา รีเปรเนอร์
ต่อมาใน พ.ศ. 2527 ทรงหย่าขาดจากพระสวามี 
เจ้าหญิงคิราสิ้นพระชนม์เมื่อวันที่ 10 มกราคม พ.ศ. 2547 สิริพระชันษา 60 ปี หลังจากทรงทุกข์ทนทรมานจากพระอาการป่วยอย่างรุนแรง
หมวดหมู่:บุคคลที่เกิดในปี พ.ศ. 2486
หมวดหมู่:บุคคลที่เสียชีวิตในปี พ.ศ. 2547
หมวดหมู่:ราชวงศ์โฮเอินท์ซ็อลเลิร์น
หมวดหมู่:เจ้าหญิงปรัสเซีย
หมวดหมู่:บุคคลจากปรัสเซียตะวันออก
แอนท์-แมน และ เดอะ วอสพ์

แอนท์-แมน และ เดอะ วอสพ์ (Ant-Man and the Wasp) เป็นภาพยนตร์แนวซูเปอร์ฮีโร่จากประเทศสหรัฐอเมริกา ดัดแปลงจากตัวละคร Ant-Man และ Wasp ของมาร์เวลคอมิกส์ ผลิตโดยมาร์เวลสตูดิโอส์และจัดจำหน่ายโดยวอลท์ดิสนีย์สตูดิโอโมชั่นพิคเจอร์ส เป็นภาคต่อของ มนุษย์มดมหากาฬ (พ.ศ. 2558) และเป็นภาพยนตร์ลำดับที่ 20 ในจักรวาลภาพยนตร์มาร์เวล กำกับโดย Peyton Reed เขียนบทโดย Chris McKenna, Erik Sommers, Paul Rudd, Andrew Barrer, และ Gabriel Ferrari นำแสดงโดย Paul Rudd รับบทเป็น Scott Lang และ Evangeline Lilly รับบทเป็น Hope van Dyne ร่วมกับนักแสดงคนอื่น ๆ ได้แก่ Michael Peña, Walton Goggins, Bobby Cannavale, Judy Greer, Tip "T.I." Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne, และ Michael Douglas ซึ่งในภาพยนตร์เรื่องนี้ทั้ง Ant-Man และ The Wasp ต้องร่วมมือกันกับ Hank Pym เพื่อช่วยเหลือ Janet van Dyne ออกมาจาก Quantum realm
การวางแผนสร้างภาพยนตร์ภาคต่อของ Ant-Man เริ่มขึ้นไม่นานนักหลังจากภาพยนตร์ภาคแรกออกฉาย และได้รับการประกาศการสร้างและชื่อเรื่องเมื่อเดือนตุลาคม ค.ศ. 2015 โดยยืนยันตั้งแต่ตอนแรกว่า Rudd และ Lily จะกลับมารับบทเดิมในภาคแรก หลังจากนั้นหนึ่งเดือนจึงมีการประกาศว่า Peyton Reed จะกลับมากำกับ การถ่ายทำมีขึ้นตั้งแต่สิงหาคมถึงพฤศจิกายน ค.ศ. 2017 ที่ไพน์วู้ดแอตแลนตาสตูดิโอในฟาเยตต์เคาน์ตี้ จอร์เจีย และสถานที่อื่น ๆ ได้แก่ เมโทรแอตแลนตา ซานฟรานซิสโก เมืองซาวานนาห์ในรัฐจอร์เจีย และฮาวาย
แอนท์-แมน และ เดอะ วอสพ์ ออกฉายรอบปฐมทัศน์โลกที่เมืองฮอลลีวูด ในวันที่ 25 มิถุนายน ค.ศ. 2018 และออกฉายทั่วไปเมื่อ 6 กรกฎาคม ค.ศ. 2018 ทั้งระบบปกติ ไอแมกซ์ และสามมิติ ทำรายได้ทั่วโลกรวม 621 ล้านดอลลาร์สหรัฐ เป็นภาพยนตร์ที่ทำรายได้สูงสุดอันดับที่ 7 ใน ค.ศ. 2018 ได้รับคำชื่นชมในด้านความตลกเบาสมอง และการแสดงของนักแสดงในเรื่อง โดยเฉพาะ Rudd และ Lilly

**นักแสดง**
 พอล รัด รับบทเป็น สกอตต์ แลงก์ / แอนต์-แมน- อีแวนเจไลน์ ลิลลี รับบทเป็น โฮป แวน ไดน์ / วอสป์- ไมเคิล พีนา รับบทเป็น ลูอิส- บ็อบบี แคนนาวาลี รับบทเป็น แพ็กซ์ตัน- จูดี เกรียร์ รับบทเป็น แม็กกี้ - แอบบี ไรเดอร์ ฟอร์ทสัน รับบทเป็น แคสซี่- แฮนนาห์ จอห์น-คาเมน รับบทเป็น เอวา สตาร์ / โกสต์- วอลตัน กอกกินส์ รับบทเป็น ซอนนี่ เบิร์ช- แรนดัลล์ พาร์ก รับบทเป็น จิมมี่ วู- ลอเรนซ์ ฟิชเบิร์น รับบทเป็น บิลล์ โฟสเตอร์- เดวิด ดัสมอลเชิน รับบทเป็น เคิร์ท- ทิป "ที. ไอ." แฮร์ริส รับบทเป็น เดฟ- มิเชลล์ ไฟฟ์เฟอร์ รับบทเป็น เจเน็ท แวน ไดน์- ไมเคิล ดักลาส รับบทเป็น แฮงก์ พิม

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2561
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่จัดจำหน่ายโดยดิสนีย์
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ไอแมกซ์
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์ภาษาอังกฤษในคริสต์ทศวรรษ 2010
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์เกี่ยวกับจักรวาลคู่ขนาน
ซอนย่า สเกอร์ฟิลด์

ซอนย่า สเกอร์ฟิลด์ (19 กันยายน ค.ศ. 1928 – 14 มิถุนายน ค.ศ. 2018) เป็นเจ้าของร่วมทีมฮอกกี้ คัลการี เฟลมส์ ตั้งแต่ปี ค.ศ. 1985 จนถึงปี ค.ศ. 1994 ซอนย่าได้รับรางวัลชนะเลิศลีกฮอกกี้อาชีพแชมป์เปี้ยนชิพส์ ในปี ค.ศ. 1989.

**อ้างอิง**

**แหล่งข้อมูลอื่น**
  Photo of Sonia Scurfield with the Stanley Cup-  Stanley Cup Engraving Facts-  "Calgary Flames" date=2017-09-20 . Canadian Encyclopaedia.-  Calgary Flames Team History-  The Ultimate Canadian Sports Trivia Book by Edward Zawadzki, page 82
หมวดหมู่:บุคคลที่เกิดในปี พ.ศ. 2471
หมวดหมู่:บุคคลที่เสียชีวิตในปี พ.ศ. 2561
แอนดี แมสซีย์ (วาทยากร)

แอนดี แมสซีย์ (1 พฤษภาคม ค.ศ. 1946 – 1 มิถุนายน ค.ศ. 2018) เป็นวาทยากรและคีตกวีชาวอังกฤษ รู้จักกันส่วนใหญ่ในสหรัฐอเมริกา ในปี ค.ศ. 1991– ค.ศ. 2002 แอนดี แมสซีย์เป็นวิทยากรหลักในโตเลโด ซิมโฟนี ออเครสตรา ก่อนหน้านี้ตำแหน่งหลักเขาเคยเป็นวาทยากรของเฟรสโน ฟิลฮาร์โมนิก, เดอะ นิว ออลีนส์ ฟิลฮาร์โมนิก-ซิมโฟนี ออเครสตรา และโรดไอแลนด์ ฟิลฮาร์โมนิก ซิมโฟนี ออเครสตรา แอนดี แมสซีย์ เสียชีวิตที่บ้านในรัฐเวอร์มอนต์ เมื่อวันที่ 1 มิถุนายน ค.ศ. 2018 ด้วยวัยอายุ 72 ปี ภายหลังต่อสู้กับโรคมะเร็งมาอย่างยาวนาน

**อ้างอิง**

**แหล่งข้อมูลอื่น**
  Official Website of Andrew Massey date=2014-05-17 
หมวดหมู่:บุคคลที่เกิดในปี พ.ศ. 2489
หมวดหมู่:บุคคลที่เสียชีวิตในปี พ.ศ. 2561
หมวดหมู่:ชาวอังกฤษในสหรัฐ
ซัม มัวร์ (ผู้เผยแพร่)

ซัม มัวร์ (25 ตุลาคม ค.ศ. 1929 – 1 มิถุนายน ค.ศ. 2018) เป็นนักเผยแพร่ชาวเลบานอน-อเมริกัน เคยเป็นผู้บริหารระดับสูงบริษัททอมัส เนลสัน ตั้งแต่ปี คศ. 1969 จนถึงปี ค.ศ. 2005 ซัม มัวร์เกิดที่เมืองเบรุต ประเทศเลบานอน เขาอพยพมาอยู่ในสหรัฐอเมริกา ในช่วงคริสตทศวรรษที่ 1950 และเข้าศึกษาในมหาวิทยาลัยโคลอมเบีย และมหาวิทยาลัยเซ้าท์ คาโรลีนา มัวร์มีภรรยาชื่อ เป๊กกี้ มีบุตรด้วยกัน 3 คน มัวร์เสียชีวิตในวันที่ 1 มิถุนายน ค.ศ. 2018 ด้วยวัย 88 ปี

**อ้างอิง**
หมวดหมู่:บุคคลที่เกิดในปี พ.ศ. 2472
หมวดหมู่:บุคคลที่เสียชีวิตในปี พ.ศ. 2561
หมวดหมู่:บุคคลจากเบรุต
หมวดหมู่:บุคคลจากแนชวิลล์